PRÍSPEVOK NA III. PILIER DDS – MYSLÍME NA VAŠU BUDÚCNOSŤ Doplnkové dôchodkové sporenie zamestnávateľ prispieva zamestnancom na doplnkové dôchodkové sporenie vo výške:   → pre zamestnanca, ktorý je účastníkom do 40 rokov veku – 19,00 € mesačne   → pre zamestnanca, ktorý je účastníkom nad 40 rokov veku – 26,00 € mesačne   Prispejeme až do 300 EUR ročne MYSLÍME SOCIÁLNE, V ZÁSADNÝCH ŽIVOTNÝCH SITUÁCIACH PODÁVAME POMOCNÚ RUKU Zamestnávateľ môže poskytnúť zamestnancovi sociálnu výpomoc a príspevky pri: → úmrtí najbližšieho člena rodiny (manžel, manželka, nezaopatrené dieťa) maximálne do výšky 700 €, → úmrtí zamestnanca najbližším pozostalým vo výške: • manželovi alebo manželke 700 €, • každému nezaopatrenému dieťaťu 350 €,   → pri narodení dieťaťa vo výške 200 € po predložení rodného listu alebo iného vierohodného dokladu o narodení dieťaťa, → dlhodobej pracovnej neschopnosti v trvaní najmenej tri mesiace nepretržite vo výške 250 €, → ťažkej životnej a sociálnej situácii (napr. ťažká choroba, živelná pohroma) vo výške: • zamestnancovi maximálne do 250 €, • najbližšiemu členovi rodiny (manžel, manželka, nezaopatrené dieťa) maximálne do 150 €.   AK ZOSTANETE PN, FINANČNE VÁS PODPORÍME Národná diaľničná spoločnosť poskytuje svojim zamestnancom náhradu príjmu pri dočasnej pracovnej neschopnosti poskytuje zamestnávateľ vo výške 65% denného vymeriavacieho základu za kalendárne dni od prvého dňa dočasnej pracovnej neschopnosti do jej skončenia, najviac však 10 dní od začiatku dočasnej pracovnej neschopnosti.   POSKYTNEME VÁM PRÁVNU POMOC, PRETOŽE ŽIVOT PRINÁŠA AJ NEČAKANÉ SITUÁCIE Právna pomoc – v prípade, že zamestnanec bude zažalovaný iným subjektom, a to za konanie, ktoré je výkonom jeho práce v zmysle pracovnej zmluvy, zamestnávateľ po dohode s odborovou organizáciou môže rozhodnúť o poskytnutí právnej pomoci.